7 फरवरी को शिकायत दर्ज कराने वाले व्यक्ति ने बताया, ‘मेरी गर्लफ्रेंड ने 4 जनवरी को देखा कि सोशल मीडिया पर कुछ लोगों के ग्रुप द्वारा इस तरह की लिस्ट वायरल की जा रही है। वह डर गई और उसने मुझे जानकारी दी। उन ग्रुप्स का कहना है कि महिलाओं को बचाना है… कुछ लोग हमारे जैसे कपल्स के नाम लव जिहाद के नाम पर वायरल कर रहे हैं और हमें परेशान कर रहे हैं।’ शिकायतकर्ता ने आगे बताया, ‘कुछ दिनों बाद कुछ अज्ञात व्यक्तियों द्वारा मेरी गर्लफ्रेंड को संदेश दिया जाने लगा कि वह लव जिहाद का शिकार हो रही है और उसे मेरे से नहीं मिलना चाहिए। उसने कुछ लोगों को सोशल मीडिया पर ब्लॉक कर दिया, लेकिन फिर भी दूसरे अकाउंट से उसे धमकियां मिलने लगीं। अब उसने सोशल मीडिया से ही दूरी बना ली है। किसी ने काफी जांच करके लिस्ट तैयार की रही होगी, इसके पीछे एक बड़ी टीम होगी।’